open-index/open-wikipedia-markdown huggingface dataset:
Κριστιάν Ζερβός

Ο **Χρίστος** ή **Κριστιάν Ζερβός** ( 1889 ή 1891 Αργοστόλι ή Αλεξάνδρεια, 12 Σεπτεμβρίου 1970, Παρίσι) ήταν ιστορικός τέχνης, τεχνοκρίτης, εκδότης και συλλέκτης έργων τέχνης.

## Βιογραφία

Ο Ζερβός γεννήθηκε στο Αργοστόλι ή στην Αλεξάνδρεια όπου μετανάστευσαν οι γονείς του. Στην Αλεξάνδρεια συνετέλεσε στην ίδρυση των περιοδικών Σεράπιον και Γράμματα. Σπουδάζοντας στο Παρίσι άρχισε να γραφει για το περιοδικό *L’Art d’aujourd'hui* και αργότερα ίδρυσε το περιοδικό *Cahiers d’art* (1926-1960). Ο Ζερβός εκδήλωσε έντονο ενδιαφέρον για την πριμιτίφ τέχνη δημοσιέυοντας ένα σημαντικό αριθμό κειμένων και βιβλίων για τους πριμιτίφ πολιτισμούς. Έντονο υπήρξε το ενδιαφέρον του για την κυκλαδική τέχνη. 

Το Γαλλικό κράτος τον τίμησε με την δημιουργία του *MUSÉE ZERVOS*.

## Εργογραφία
*Raoul Dufy, éditions Cahiers d'art, 1928
*Catalogue raisonné des œuvres de Pablo Picasso, éditions Cahiers d'art, Paris, 1932-1978
*Art de la Mésopotamie, éditions Cahiers d'art, 1935
*Matthias Grünewald : le retable d'Isenheim, éditions Cahiers d'art, 1936
*Art de la Catalogne, éditions Cahiers d'art, 1937
*Histoire de l'art contemporain, éditions Cahiers d'art, 1938
*Dessins de Picasso, éditions Cahiers d'art, 1949
*Fernand Léger : œuvres de 1905 à 1952, éditions Cahiers d'art, 1952
*Civilisation de la Sardaigne : néolithique au nouragique, éditions Cahiers d'art, 1954
*L'art des Cyclades, du début à la fin de l'âge du bronze, 2500-1100 avant notre ère, éditions Cahiers d'art, 1957
*Corpora, éditions Cahiers d'art, 1957
*Chauvin, éditions Cahiers d'art, 1960
*Brancusi, éditions Cahiers d'art, 1957

## Παραπομπές


## Εξωτερικοί σύνδεσμοι
*Association "Fondation Christian et Yvonne Zervos"
*Κριστιάν Ζερβός στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες εκδότες
Κατηγορία:Έλληνες ιστορικοί της τέχνης
Παπαδάκης

Το ελληνικό επώνυμο **Παπαδάκης** μπορεί να σχετίζεται με κάποιο από τα παρακάτω πρόσωπα:

* Παπαδάκης (ιατρός) (18ος αιώνας), χειρουργός από τη Μάνη
* Ανδρέας Ι. Παπαδάκης (1888-1947), αντιστασιακός
* Ανδρέας Παπαδάκης, δήμαρχος Ηρακλείου (1929-34)
* Αντώνιος Παπαδάκης (ευεργέτης) (1810-1878), ευεργέτης του Εθνικού Καποδιστριακού Πανεπιστημίου Αθηνών
* Αντώνιος Παπαδάκης (μουσικός) (1893-1980), Κρητικός λυράρης
* Αντώνιος Χ. Παπαδάκης (1890-1958), αντιστασιακός
* Γεώργιος Παπαδάκης (θάν. 1823), αγωνιστής από τον Τζιτζιφέ, γνωστός και ως Ξέπαπας
* Γιώργος Παπαδάκης (γενν. 1951), δημοσιογράφος και τηλεπαρουσιαστής
* Γιώργος Πολ. Παπαδάκης, μαθηματικός, πληροφορικός και λογοτέχνης (1968 - ...)
* Ευάγγελος Θ. Παπαδάκης, δικηγόρος και στρατοδίκης 
* Μητροπολίτης Πέτρας και Χερρονήσου Νεκτάριος Παπαδάκης (1951-2015), Ιεράρχης της Εκκλησίας Κρήτης
* Ιωάννης Παπαδάκης (1825-1876), φυσικομαθηματικός και αστρονόμος
* Ιωάννης Παπαδάκης (γεωπόνος) (1903-1997), μέλος της Ακαδημίας Αθηνών
* Ιωάννης Παπαδάκης-Στάικος (1897-1986), πολιτικός, βουλευτής Ημαθίας
* Κωνσταντίνος Παπαδάκης, όνομα διάφορων προσώπων
* Νικόλαος Γ. Παπαδάκης (1874-1945), καθηγητής και πρύτανης του Πανεπιστημίου Θεσσαλονίκης
* Νικόλαος Γ. Παπαδάκης (θάν. 1968), δικηγόρός και βουλευτής Λασιθίου
* Νικόλαος Παπαδάκης (1892-1963), στρατιωτικός
* Παναγιώτης Παπαδάκης, πρόκριτος από την Πελοπόννησο, κατά την Ελληνική Επανάσταση του 1821
* Παναγιώτης Β. Παπαδάκης (1859-1935), πολιτικός και διπλωμάτης
* Παράσχος (Πάρης) Παπαδάκης (γενν. 1980), βουλευτής Έβρου
* Στυλιανός Παπαδάκης (1918-1992), επιχειρηματίας και πολιτικός
* Στυλιανός Παπαδάκης, πολιτικός και αγωνιστής από το Βραχάσι, υπουργικός σύμβουλος επί αυτονομίας της Κρήτης 
* Χαράλαμπος Ι. Παπαδάκης (1866-1952), νομικός και νομάρχης
* Χαρίλαος Παπαδάκης (19ος αι.), αγωνιστής και πολιτικός από τη Μεσαρά
Ιωάννου (αποσαφήνιση)

Με το επώνυμο **Ιωάννου** μπορεί να αναφερόμαστε στα παρακάτω πρόσωπα:

Με το όνομα *Γιάννης Ιωάννου* ή *Ιωάννης Ιωάννου*:
* Ιωάννης Ιωάννου (πολιτικός) (1836-1890), Έλληνας πολιτικός.
* Γιάννης Ιωάννου (ποδοσφαιριστής) (1931-2025), Έλληνας διεθνής ποδοσφαιριστής,
* Γιάννης Ιωάννου (μουσικός), Έλληνας συνθέτης, τραγουδιστής και μουσικός παραγωγός.
* Γιάννης Ιωάννου (σκιτσογράφος) (1944- ), Έλληνας σκιτσογράφος.
* Γιάννος Ιωάννου (1966- ), Κύπριος ποδοσφαιριστής.

Με το όνομα *Γιώργος Ιωάννου*:
*Γιώργος Ιωάννου (ζωγράφος) (1926- ), Έλληνας ζωγράφος.
*Γιώργος Ιωάννου (λογοτέχνης) (1927-1985), Έλληνας λογοτέχνης.

Με το όνομα *Παύλος Ιωάννου*:
*Παύλος Ιωάννου (ιεράρχης) (1947- ), Έλληνας ιεράρχης και εκκλησιαστικός συγγραφέας.
*Παύλος Ιωάννου (πανεπιστημιακός) (1824-1897), Έλληνας πανεπιστημιακός και γιατρός.

Με το όνομα *Κωνσταντίνος Ιωάννου*:
* Κωνσταντίνος Ιωάννου (αντιστασιακός) (1919- ;), Έλληνας αντιστασιακός και συγγραφέας.
* Κωνσταντίνος Ιωάννου (αγωνιστής) ή *Χατζηιωάννου*, Έλληνας καπετάνιος και αγωνιστής της Επανάστασης του 1821.

Με άλλα ονόματα:
*Ευάγγελος Ιωάννου (1899-1944), το πραγματικό όνομα του Έλληνα συγγραφέα και ποιητή Τέλλου Άγρα.
*Δάκης Ιωάννου (1941- ), Κύπριος επιχειρηματίας και συλλέκτης έργων τέχνης.
*Δήμητρα Ιωάννου (1962- ), Κύπρια αθλήτρια της αντιπτέρισης.
*Δημήτρης Ιωάννου (1968- ), Κύπριος ποδοσφαιριστής.
*Δομέτια Ιωάννου (1986- ), Κύπρια αθλήτρια της αντιπτέρισης.
*Ηλίας Ιωάννου (1979- ), Έλληνας ποδοσφαιριστής.
*Κυριάκος Ιωάννου (1984 - ), Έλληνας αθλητής του στίβου.
*Μαρία Ιωάννου (1986- ), Κύπρια αθλήτρια της αντιπτέρισης.
*Μάριος Ιωάννου Ηλία (1978- ), Κύπριος συνθέτης.
*Μάρκος Ιωάννου ή *Μαλλιαράκης* (; -1824), Έλληνας καπετάνιος και αγωνιστής της Επανάστασης του 1821..
*Μέμος Ιωάννου (1958 - ), Έλληνας καλαθοσφαιριστής.
*Νικόλαος Ιωάννου (1800- ;), Έλληνας αγωνιστής της Επανάστασης του 1821 από τη Λήμνο.
*Νικόλαος Ιωάννου (Βογατσικιώτης), Έλληνας αγωνιστής της Επανάστασης του 1821 από το Βογατσικό Καστοριάς.
*Οδυσσέας Ιωάννου (1967- ), Έλληνας συγγραφέας και στιχουργός.
*Παναγιώτης Ιωάννου (1806- ;), Έλληνας αγωνιστής της Επανάστασης του 1821.
*Σταύρος Ιωάννου (1971- ), Ελληνογερμανός συνθέτης, μουσικός και μουσικός παραγωγός.
*Σούζαν Ιωάννου (1944- ), Ελληνοκαναδή ποιήτρια.
*Φίλιππος Ιωάννου (1796-1880), Έλληνας πανεπιστημιακός και ευεργέτης.

Άλλες παρεμφερείς χρήσεις:
*J & P (Ιωάννου και Παρασκευαΐδης Οβερσήζ Λτδ.), διεθνής κατασκευαστική εταιρία.
*J & P ΑΒΑΞ (Ιωάννου και Παρασκευαΐδης ΑΒΑΞ ΑΕ), κατασκευαστική εταιρία της Ελλάδας.

## Δείτε επίσης
* Γιάννης Ιωάννου (αποσαφήνιση)
* Γιώργος Ιωάννου (αποσαφήνιση)
* Κωνσταντίνος Ιωάννου
* Παύλος Ιωάννου (αποσαφήνιση)
Γεώργιος Κορκίδης

Ο **Γεώργιος Κορκίδης** ήταν Έλληνας οπλαρχηγός και πολιτικός του 19ου αιώνα.

## Βιογραφικά στοιχεία
Γεννήθηκε στο Επανωχώρι της Επαρχίας Σελήνου το 1824. Ο βίος του ήταν ένδοξος, διότι πήρε μέρος σε όλες τις επαναστάσεις και πολέμησε σε όλες τις πιο γνωστές μάχες. Ιδίως αναδείχθηκε στις αιματηρές επαναστάσεις του 1866 και 1878, στις οποίες διετέλεσε αρχηγός Σελήνου. 

Το 1889 εκλέχθηκε βουλευτής Σελήνου και αργότερα πρόεδρος των ειδικών συνεδριάσεων των χριστιανικών μελών της Συνελεύσεως.

Απεβίωσε και κηδεύθηκε στην Αθήνα τον Αύγουστο του 1891.

## Πηγές
* 

Κατηγορία:Βουλευτές Χανίων
Κατηγορία:Κρητικοί
Αλέξανδρος Πασπάτης

Ο **Αλέξανδρος Πασπάτης** (1814-1891) ήταν Έλληνας ιατρος, λόγιος και βυζαντινολόγος του 19ου αιώνα.
## Βιογραφικά στοιχεία
Γεννήθηκε στη Χίο το 1814 περίπου. Πατέρας του ήταν ο Γεώργιος, άνδρας πλούσιος και λόγιος. Μητέρα του ήταν η Μαρούκα, το γένος Σκυλίτση. Ήταν το έκτο παιδί της οικογένειας και είχε άλλα έξι αδέρφια. 

Μετά τη Σφαγή της Χίου το 1822 ο Αλέξανδρος αιχμαλωτίστηκε από τους Τούρκους και δόθηκε να πουληθεί ως δούλος στο σκλαβοπάζαρο της Σμύρνης, όπου για καλή του τύχη μέσα στην ατυχία του, τον εντόπισε η μητέρα του που είχε διαφύγει και τον αγόρασε πίσω με τα λιγοστά χρήματα που κατάφερε να πάρει μαζί της. Κάποιοι φιλάνθρωποι Αμερικανοί κατάφεραν να τον επιβιβάσουν σ'ενα πλοίο μαζί τους για Αμερική και τελικά βρέθηκε να ζει με την οικογένεια του στρατηγού P. Wilder στη Βοστόνη.

## Εκπαίδευση
Στην Αμερική έλαβε εξ αρχής πανεπιστημιακή τροχιά με την εγγραφή του αρχικά στο προπαρασκευαστικό σχολείο Mt Pleasant Preparatory School και εν συνεχεία με την εισαγωγή του στο Amherst College όπου αποφοίτησε αποκτώντας Master of Arts. Συνέχισε τις σπουδές του στην Ευρώπη σε Γαλλία και Ιταλία τελικά αποκτώντας πτυχίο ιατρικής από το Πανεπιστήμιο της Πάντοβα. 

Σπούδασε στο Παρίσι και την Ιταλία ιατρική, και αναγορεύτηκε διδάκτωρ το 1839. Επέστρεψε στην Ελλάδα το 1840 και εγκαταστάθηκε στην Κωνσταντινούπολη. Το 1852 παντρεύτηκε την Αργυρή το γένος Βούρου. Στην Κωνσταντινούπολη εξάσκησε το επάγγελμα του ιατρού και επί σαράντα χρόνια έκανε πολλές φιλανθρωπικές ενέργειες και ευεργεσίες. 

Εκτός από την επιστήμη του ασχολήθηκε με τη μελέτη της Βυζαντινής ιστορίας. Στην Κωνσταντινούπολη ίδρυσε μαζί με τους άλλους λογίους τον «Ελληνικό Φιλολογικό Σύλλογο».

## Μετέπειτα ζωή και θάνατος
Το 1879 αποσύρθηκε από την Ιατρική. Το 1886 το απονεμήθηκε τιμητικό διδακτορικό δίπλωμα (LL.D.) από την *alma mater* του Amherst College. Απεβίωσε το 1891.

## Συγγράμματα
* 
* 
* 
* 
* 
* 
* 

## Βιβλιογραφία

## Πηγές

Κατηγορία:Έλληνες ιατροί του 19ου αιώνα
Κατηγορία:Έλληνες βυζαντινολόγοι
Κατηγορία:Έλληνες ευεργέτες
Μέτωπος

Ο **Μέτωπος** ήταν αρχαίος Έλληνας φιλόσοφος που ανήκε στους Πυθαγορείους.

Καταγόταν από το Μεταπόντιο και φέρεται να είναι ο συγγραφέας του έργου "Περί αρετής" του οποίου μερικά αποσπάσματα αναφέρει ο Στοβαίος.

Ο Ιάμβλιχος στην αναφορά του στους Πειθαγορείους φιλοσόφους αναφέρει και κάποιον φιλόσοφο Μέτωπο καταγόμενο από τη Σύβαρη, που κατά πάσα πιθανότητα πρέπει να είναι ο ίδιος.

## Πηγές
* Μεγάλη Ελληνική Εγκυκλοπαίδεια" τομ.ΙΖ΄, σελ.116.

Κατηγορία:Αρχαίοι Έλληνες φιλόσοφοι
Κατηγορία:Πυθαγόρειοι φιλόσοφοι
Παγκόσμιο Πρωτάθλημα Ράλλυ 2001

Το **Παγκόσμιο Πρωτάθλημα Ράλλύ** του 2001 ήταν το 31ο πρωτάθλημα του **[[Παγκόσμιο Πρωτάθλημα Ράλλυ|WRC]]** και είχε 14 γύρους, πρωταθλητής οδηγών αναδείχθηκε ο Άγγλος οδηγός της Subaru Ρίτσαρντ Μπέρνς και πρωταθλητής κατασκευαστών αναδείχθηκε η Peugeot.

## Πρόγραμμα Αγώνων

## Περίληψη

Το WRC για άλλη μια χρονιά διοργάνωσε το 31 πρωτάθλημα της σεζόν του 2001. Το πρωτάθλημα άρχισε από το Ράλλυ του Μονακού η αλλιώς του Μόντε Κάρλο. Στα βουνά των Άλπεων έγινε το 100ο ράλλυ όπως και κάθε χρόνο. Ο Νικητής του ράλλυ αυτού ήταν ο Τόμι Μάκινεν με Μιτσουμπίσι Εβο του 2001. Δεύτερος βγήκε ο Κάρλος Σάινθ και τρίτος ο Φράνσις Ντέλεκουρ. Και από τα βουνά του Μονακού πάμε στις χιονισμένες διαδρομές της Σουηδίας στο Κάρλσταντ και βαθμούς κελσίου κάτω από το 0. Εκεί έγινε μια μεγάλη κόντρα ανάμεσα σε τρεις οδηγους. Ο Τόμι Μάκινεν, ο Μάρκους Γκρόνχολμ και Ο Χάρι Ροβαπέρα. Τελικά νικητής βγήκε ο τρίτος κάτι που ούτε ο ίδιος δεν πίστευε πως θα νικήσει.Οι άλλοι δύο τα παράτησαν τη δεύτερη ημέρα και τελικά βγήκαν οι Κάρλος Σάινθ και Ο Τόμας Ράνστρομ. Και πάμε στην Ιβηρική χερσόνησο και συγκεκριμένα στην Πορτογαλία. Στα βουνά του Πόρτο επικράτησε ο Φινλανδός τετράκις παγκόσμιος πρωταθλητής, Τόμι Μάκινεν. Δεύτερος ο Κάρλος Σάινθ και τρίτος Ο Μάρκους Γκρόνχολμ. Μετά από τρεις γύρους, ο επόμενος μας μεταφέρει στην Καταλονία στους δρόμους της Κόστα Μπράβα. Ο Νικητής θα έπρεπε να ήταν ο συμπατριώτης της χώρας του αλλά είναι Γάλλος δηλαδή ο Ντιντιέρ Αουριόλ. Την τριάδα συμπλήρωσε Ο Τζιλ Πανίζι και τρίτος ο Τόμι Μάκινεν. Και ξαναγυρνάμε στο χωμάτινο τερέν στο Ράλλυ της Αργεντινής. Στα βουνά της Κόρδοβα έγινε το 21ο Ράλλυ της Αργεντινής και έστεψε νικητές τους Κόλιν Μάκ Ρέι,Ριτσαρντ Μπέρνς και Κάρλος Σάινθ. Ο Κόλιν Μακ Ρέι ο οποίος δεν έδωσε σημάδι ζωής όμως νίκησε και στα δυο επόμενα ράλλυ(Κύπρος,Ελλάδα).Στο ράλλυ Σαφάρι το δυσκολότερο ράλλυ το πρωταθλήματος νικητής βγήκε ο Τόμι Μάκινεν. Αφού αποκαλύψαμε τον νικητή του 6ου και 7ου ράλλυ, ας συνεχίσουμε στο 8ο ράλλυ της Φινλανδίας. Το μέρος όπου το φιλοξένησε είναι το Γιουρβασκύλα όπου περιέχει πολύ γρήγορες διαδρομές και μεγάλες ευθείες με αποτέλεσμα να είναι το γρηγορότερο ράλλυ του 2001. Νικητής Ο Μάρκους Γκρόνχολμ όπου είχε καιρό να γευτεί την κατάκτηση ενός κυπέλλου. Και πάμε στη Νέα Ζηλανδία. Το ράλλυ έγινε έξω από την πόλη του Οκλαντ. Οι διαδρομές ήταν περισσότερο λασπωμένες από χώμα κάτι που είχε συνηθίσει όσες φορές έχει πάει το WRC. Νικητής για μια μόνο φορά ήταν Ο Ρίτσαρντ Μπέρνς. Στα επόμενα τρία ράλλυ (Σαν Ρέμο, Κορσική, Ουαλία) νίκησαν οι Τζιλ Πανίζι,Τζίσους Πούρας,Μάρκους Γκρόνχολμ. Αλλά ο Ρίτσαρντ Μπερνς έστω και με μία νίκη κατέκτησε το πρωτάθλημα του 2001 κάνοντας ρεκόρ το οποίο αποκλείεται να σπάσει. Δεύτερος με μικρή διαφορά βγήκε ο Κόλιν Μακ Ρει. Τρίτος βγήκε ο Τόμι Μάκινεν όπου κατάλαβε πως το όνειρο για τον 5ο του παγκόσμιο τίτλο άρχισε ήδη να απομακρύνεται.

## Εξωτερικοί σύνδεσμοι

* FIA World Rally Championship 2001 at ewrc-results.com

Κατηγορία:Μηχανοκίνητος αθλητισμός το 2001
Σουν Γιατ-Σεν

Ο **Σουν Γιατ-Σεν** (*孫中山*, 12 Νοεμβρίου 1866 - 12 Μαρτίου 1925) ήταν Κινέζος επαναστάτης και πολιτικός ηγέτης. Ως πρωτεργάτης της δημιουργίας της Εθνικιστικής Κίνας, αναφέρεται συχνά ως *Πατέρας* της Κινεζικής Δημοκρατίας. Ο Σουν έπαιξε οργανικό ρόλο στην ανατροπή της Δυναστείας Μαντσού, την τελευταία αυτοκρατορική δυναστεία της Κίνας. Ήταν ο πρώτος προσωρινός πρόεδρος όταν ιδρύθηκε η Δημοκρατία της Κίνας το 1912 και αργότερα υπήρξε συνιδρυτής του Κουομιντάνγκ του οποίου υπήρξε ο πρώτος ηγέτης του. Ο Σουν έπαιξε ενωτικό ρόλο στην μετα-αυτοκρατορική Κίνα και παραμένει ο μοναδικός Κινέζος πολιτικός του 20ου αιώνα που τυγχάνει του μεγάλου σεβασμού των ανθρώπων και στις δύο πλευρές του Πορθμού της Ταϊβάν, έχοντας και ονομαστική αναφορά στο προοίμιο του κινεζικού συντάγματος.

## Πρώτα χρόνια
Ο Σουν Γιατ-Σεν γεννήθηκε στις 12 Νοεμβρίου 1866 στο χωριό Κουιχένγκ της επαρχίας Κβανγκντούνγκ (26 χιλιόμετρα βορείως του Μακάου).

Ως παιδί, είχε ακούσει πολλές ιστορίες για την Εξέγερση των Ταϊπίνγκ από έναν παλιό στρατιώτη των Ταϊπίνγκ ονόματι Λάι Χαν-Γινγκ (賴漢英). Εγκατέλειψε το σχολείο στην Κίνα στα 13 του χρόνια και πήγε στη Χονολουλού της Χαβάης κοντά στον μεγαλύτερο αδελφό του Σουν Μέι. Ο Σουν Μέι, ο οποίος ήταν 15 χρόνια μεγαλύτερός του, είχε μεταναστεύσει στα νησιά της Χαβάης ως εργάτης και είχε κατορθώσει να εξελιχθεί σε έναν ευκατάστατο έμπορο.

## Παραπομπές

Κατηγορία:Κινέζοι πολιτικοί
Κατηγορία:Κινέζοι επαναστάτες
Κατηγορία:Κινέζοι ιατροί
Κατηγορία:Κινέζοι φιλόσοφοι
Μ.Γ.Σ. Μέγας Αλέξανδρος Ηράκλειας

Ο **Μουσικογυμναστικός Σύλλογος Μέγας Αλέξανδρος Ηράκλειας Σερρών** είναι αθλητικό ποδοσφαιρικό σωματείο της Ηράκλειας Σερρών με έτος ίδρυσης το 1928. Έχει συμμετοχές σε όλες τις εθνικές κατηγορίες πλην της Α' Εθνικής. Επανιδρύθηκε το 2019. Την περίοδο 2025-26 αγωνίζεται στην Α΄ Κατηγορία της ΕΠΣ Σερρών.

## Ιστορία
Ο «Μουσικογυμναστικός Σύλλογος Μέγας Αλέξανδρος Ηράκλειας Σερρών» ιδρύθηκε το 1928 από τη συγχώνευση προϋπάρχοντων συλλόγων της πόλης («Μ.Γ.Σ. Ορφέας», «Ηρακλής», «Δυναμό»)

Τη δεκαετία του 60 κάνει τις πρώτες του εμφανίσεις σε εθνικές κατηγορίες συμμετέχοντας στη Β' Εθνική τις περιόδους 1963-64 και 1964-65 και στην νεοϊδρυθείσα Γ' Εθνική το 1965-66 και 1966-67 φτάνοντας πολύ κοντά στην επιστροφή στη 2η κατηγορία. Με τη δικτατορία και την κατάργηση της Γ' Εθνικής καταγράφει συμμετοχές στα Ειδικά πρωταθλήματα ανόδου στη Β' Εθνική, το 1969,1970 και 1975.

Επανεμφανίζεται σχεδόν 20 χρόνια αργότερα, στη Δ' Εθνική πια, για 2 περιόδους από 1990-1992. Το 1999 και το 2000 κατακτά το πρωτάθλημα της ΕΠΣ Σερρών αλλά έχει επανέλθει ο θεσμός των ειδικών πρωταθλημάτων ανόδου στο περιφερειακό πρωτάθλημα. Το 1999 δεν τα καταφέρνει αλλά το 2000 κερδίζει την άνοδο στη Δ' Εθνική όπου παραμένει για 10 συνεχόμενες σαιζόν.
 
Το 2010 κατάφερε να ανέβει στην Γ' Εθνική, κατακτώντας το πρωτάθλημα Δ' Εθνικής του 1ου ομίλου την σεζόν 2009-10 ενώ ήταν  που γνώρισε την μοναδική εντός έδρας ήττα της σε όλη την σεζόν από τη Δόξα Πετρούσας, με γκολ που προήλθε από πέναλτι ενώ παράλληλα σε κανένα άλλο παιχνίδι εντός έδρας δεν δέχθηκε κάποιο γκολ.

Την περίοδο 2011-12 υποβιβάστηκε από την Γ' Εθνική έπειτα από αγώνα κατάταξης με την Προοδευτική. Τις επόμενες 2 περιόδους δε συμμετείχε σε κανένα πρωτάθλημα και το 2014 συγχωνεύτηκε με την άλλη ομάδα της Ηράκλειας, τον Α.Ο. Κεσσάνης, δημιουργώντας την Ηράκλεια 2014 (ή Μέγας Αλέξανδρος Ηράκλειας-Κεσσάνης) που το 2014-15 και το 2015-16 συμμετείχε στη Β' κατηγορία της ΕΠΣ Σερρών.

## Τίτλοι – Διακρίσεις
* Πρωτάθλημα Δ΄ Εθνικής
** 1 τίτλος: 2009-10
* Πρωτάθλημα Α΄ Ε.Π.Σ. Σερρών
** 6 τίτλοι: 1963-64, 1968-69, 1969-70, 1986-87, 1998-99, 1999-00
* Πρωτάθλημα Β΄ Ε.Π.Σ. Σερρών
** 2024-25
* Κύπελλο Ε.Π.Σ. Σερρών
** 4 τίτλοι: 1973-74, 1988-89, 2005-06, 2007-08
** Φιναλίστ: 1971-72, 2001-02, 2002-03, 2006-07

## Παραπομπές


## Εξωτερικοί σύνδεσμοι

*Επίσημο ιστολόγιο
*Επίσημο ιστολόγιο Ακαδημίας

Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1928
Κατηγορία:Ιδρύσεις ποδοσφαιρικών ομάδων το 1928
Αρχαιολογικό Μουσείο Χίου

Το **Αρχαιολογικό Μουσείο Χίου** βρίσκεται στην οδό Μιχάλων στην πόλη της Χίου. Πρόκειται για ένα κτίριο 2500 τετραγωνικών μέτρων που κατασκευάστηκε την περίοδο 1966-1971. Σχεδιασμένο από τους Δημήτρη και Σουζάνα Αντωνακάκη & Ελένη Γκούση-Δεσύλλα το 1965, θεωρείται σημαντικό δείγμα της μοντέρνας αρχιτεκτονικής στην Ελλάδα μετά τον Β' Παγκόσμιο Πόλεμο.  Με τη σημερινή του μορφή, λειτουργεί από το 1999. 

Η μόνιμή του έκθεση με τίτλο *«Χίος τ'ενάλος, πόλις Οινοπίωνος»* περιλαμβάνει δείγματα της καθημερινής ζωής και της τέχνης των κατοίκων του νησιού από τη Νεολιθική Περίοδο ως και τα ύστερα ρωμαϊκά χρόνια. Πρόκειται για συλλογή αντικειμένων, που βρέθηκαν σε συστηματικές κυρίως ανασκαφές στον Εμπορειό, τα Φανά, τα Δότια, το Άγιο Γάλας και σε άλλα σημεία της Χίου. 

Η παροδική έκθεση βρίσκεται στον τρίτο όροφο και τιτλοφορείται «Τα Ψαρά στην Αρχαιότητα». Εδώ εκτίθενται τα ευρήματα του μυκηναϊκού νεκροταφείου, που ήρθε στο φως στην περιοχή Αρχοντίκι των Ψαρών. Τις προθήκες στολίζουν διακοσμημένα αγγεία, πλούσια χρυσά κοσμήματα, πολυτελείς χάντρες από φαγεντιανή και υαλόμαζα, ειδώλια σε σχήμα Φ και πολλά ακόμη κτερίσματα.



Κατηγορία:Χίος
Χιου
Ανδρέας Παπαδόπουλος Βρετός

Ο **Ανδρέας Παπαδόπουλος Βρετός** (1800 - 1876) ήταν Έλληνας λόγιος και βιβλιογράφος του 19ου αιώνα.
## Βιογραφικά στοιχεία
Γεννήθηκε στην Ιθάκη στις αρχές του 1800. Η καταγωγή του πατέρα του ήταν από τη Λευκάδα και υπηρετούσε ως γραμματέας της διοικήσεως του νησιού την εποχή των Γάλλων δημοκρατικών.

Σχολείο πήγε στα σχολεία της Επτανήσου, και από το 1811 ο πατέρας του τον έστειλε μαζί με τη μητέρα του στη Νάπολη για να πάει στο εκεί Λύκειο. Γράφτηκε στο Πανεπιστήμιο της Νάπολης, όπου αποφοίτησε με διδακτορικό ιατρικής. Ήταν φιλομαθέστατος και ήξερε Λατινικά, Γαλλικά και Ιταλικά. 

Επέστρεψε στην Ελλάδα το 1838. Λόγω της στάσης του απέναντι στον Καποδίστρια κατηγορήθηκε επί συκοφαντίας και φυλακίστηκε για λίγο διάστημα. 

Το 1841 αναχώρησε στην Κέρκυρα και επέστρεψε στην Αθήνα το 1844. Παντρεύτηκε την όμορφη κόρη του Ρώσου στρατηγού Φαιδρόφ, και απέκτησε ένα γιο, τον γνωστό δημοσιογράφο Μαρίνο.

Απεβίωσε το 1876.

## Παραπομπές


## Πηγές
* 

Κατηγορία:Έλληνες λόγιοι του 19ου αιώνα
Κατηγορία:Έλληνες βιβλιογράφοι
Ναυμαχία των Συβότων

Η **ναυμαχία των Συβότων** πραγματοποιήθηκε το 433 π.Χ. ανάμεσα στους Κορίνθιους και τους Κερκυραίους στις νησίδες Σύβοτα, πριν την έναρξη του Πελοποννησιακού πόλεμου.

## Προοίμιο

Το 436 π.Χ. στην Επίδαμνο προκλήθηκαν ταραχές ανάμεσα στους ολιγαρχικούς και τους δημοκρατικούς της πόλης. Οι Επιδάμνιοι κάλεσαν σε βοήθεια τους Κερκυραίους. Οι Κερκυραίοι όμως αρνήθηκαν. Τότε όμως αναζήτησαν βοήθεια στους Κορινθίους. Οι ολιγαρχικοί ζήτησαν βοήθεια από τους Κερκυραίους. Έτσι τον επόμενο χρόνο (435 π.Χ.) προκλήθηκε ναυμαχία στη Λευκίμμη στην οποία νικητές εξήλθαν οι Κερκυραίοι απέναντι στους Κορίνθιους. Οι Κορίνθιοι τότε μετά την ήττα τους άρχισαν πυρετώδεις προετοιμασίες για να δημιουργήσουν μεγάλο στόλο. Οι Κερκυραίοι βλέποντας τους προσπάθησαν να βρουν ένα σύμμαχο. Αυτόν προσπάθησαν να τον βρουν στην Αθήνα, ζητώντας συμμαχία (433 π.Χ.). Οι Κορίνθιοι όμως απαίτησαν από τους Αθηναίους να μείνουν ουδέτεροι. Στην αρχή οι Αθηναίοι αποδέχτηκαν την τελευταία πρόταση των Κορινθίων όμως μετά ο Περικλής έπεισε τους Αθηναίους να αλλάξουν γνώμη. Έτσι δημιουργήθηκε αμυντική συμμαχία ανάμεσα στους Αθηναίους και τους Κερκυραίους.

## Η ναυμαχία

Οι Αθηναίοι έστειλαν στους Κερκυραίους 10 τριήρεις υπό τους Λακεδαιμόνιο, Πρωτέα, Διότιμο ενώ όλος ο στόλος της Κέρκυρας αριθμούσε 110 τριήρεις. Αρχηγοί του κερκυραϊκού στόλου ήταν ο Μικιάδης, ο Ευρύβατος και ο Αικιμίδης. Ακόμη για βοήθεια στους Κερκυραίους ήρθαν 1.000 Ζακύνθιοι οπλίτες. Οι Κορίνθιοι διέθεταν 150 τριήρεις υπό τον Ξενοκλείδη. Ακόμη δέχτηκαν τη βοήθεια των Ηλείων, των Λευκαδίων, των Μεγαρέων, των Αμβρακιωτών και των Ανακτορίων. Τελικώς οι δύο στόλοι συναντήθηκαν κοντά στα Σύβοτα, ανάμεσα στην Κέρκυρα και τη Θεσπρωτία. Ο κερκυραϊκός στόλος χωρίστηκε στα δυο με τις 30 τριήρεις των Αθηναίων δεξιά και τις 100 τριήρεις των Κερκυραίων αριστερά. Οι Κορίνθιοι βρίσκονταν στο δεξί κέρας, οι Ηλείοι, οι Ανακτόριοι και οι Λευκάδιοι στο κέντρο και οι υπόλοιποι στο αριστερό κέρας. Η ναυμαχία άρχισε με τη νίκη των Κερκυραίων επί των Αμβρακιωτών και των Μεγαρέων οι οποίοι τράπηκαν σε φυγή, ενώ οι Κορίνθιοι στα αριστερά νίκησαν τους υπόλοιπους Κερκυραίους. Όμως επενέβησαν οι Αθηναίοι και δημιουργήθηκε μεγάλη σύγχυση στις τάξεις των Κορινθίων. Έτσι οι τελευταίοι υποχώρησαν επειδή είδαν 20 νέα αθηναϊκά πλοία, υπό τον Γλαύκωνα, να έρχονται κατά πάνω τους. Όμως άρχισε να νυχτώνει κι έτσι οι δύο στόλοι επέστρεψαν στις βάσεις τους.

## Μετά τη ναυμαχία

Μετά τη ναυμαχία οι Κορίνθιοι και οι Κερκυραίοι έστησαν τρόπαια γιατί καθένας τους πίστευε πως ήταν αυτός νικητής. Οι πρώτοι γιατί κατέστρεψαν 70  κερκυραϊκά πλοία, συνέλεξαν τους νεκρούς τους και συνέλαβαν 1.000 άνδρες. Οι Κερκυραίοι γιατί συνέλεξαν τους νεκρούς τους, κατέστρεψαν 30 πλοία και μόλις ήρθαν τα 20 αθηναϊκά οι Κορίνθιοι υποχώρησαν.

## Πηγές
* Θουκυδίδης, *[[Ιστορία του Πελοποννησιακού Πολέμου]]*
* Οι Μεγαλύτερες μάχες του Αρχαίου ελληνικού κόσμου, Χάρης Θεοδωράτος

Κατηγορία:Μάχες κορινθιακού στρατού
Κατηγορία:Αρχαία Κέρκυρα
Μαρίνος Παπαδόπουλος Βρετός

Ο **Μαρίνος Παπαδόπουλος Βρετός** (1828 - 1871) ήταν Έλληνας δημοσιογράφος, πρόξενος της Ελλάδας στο Παρίσι και εκδότης του 19ου αιώνα.

## Βιογραφικά στοιχεία
Πατέρας του ήταν ο Ανδρέας, σημαντικός λόγιος της νεοσύστατης Ελλάδας. Γεννήθηκε στην Κέρκυρα την 1 Σεπτεμβρίου του 1828. Μητέρα του ήταν η Ελισάβετ, θυγατέρα του Ρώσου συνταγματάρχη Αλεξάντρ Φαίδροφ. Νονοί του ήταν ο Γεώργιος Καποδίστριας, ο γερουσιαστής Σπυρίδων Ζαβός και ο γιατρός Νικόλαος Δεδομένικος. Το πλήρες όνομά του ήταν *Μαρίνος Βασίλειος Αυγουστίνος Παπαδόπουλος Βρετός*. Το πρώτο όνομα, το οποίο και κράτησε ήταν του του μακαρίτη θείου του, αδελφού του πατέρα του, που είχε πέσει στις μάχες του ιερού αγώνα στην Ελλάδα.

Μετακινήθηκε με τους γονείς του, πρώτα στο Ναύπλιο και μετά στη Ρωσία, και στο Παρίσι. Στο Παρίσι πήγε γυμνάσιο και αρίστευσε. Το 1841 επέστρεψε μαζί με τη μητέρα του στην Κέρκυρα, και το 1844 στην Αθήνα, όπου μαθήτευσε στον Γεννάδιο. Από εκεί γράφτηκε στο Εθνικό Πανεπιστήμιο και σπούδασε νομική, την οποία αναγκάστηκε να διακόψει για να πάει στη Λευκάδα να διαχειριστή την πώληση διαφόρων οικοπέδων του πατέρα του.

Πήγε στο Παρίσι και φιλοξενήθηκε από τον τότε πρέσβη της Ελλάδας Αλέξανδρο Μαυροκορδάτο. Εκεί εγκαταστάθηκε και έγινε πρόξενος της Ελλάδας. Τιμήθηκε από τη Γαλλία με το Παράσημο της Τιμής. Στο Παρίσι εξέδωσε το περιοδικό Εθνικόν Ημερολόγιον Βρετού, το οποίο κυκλοφόρησε για έντεκα χρόνια, από το 1861 έως το 1871.

Απεβίωσε στις 25 Νοεμβρίου 1871 από εγκεφαλική νόσο.

## Παραπομπές


## Πηγές
* 

## Εξωτερικοί σύνδεσμοι

*Μαρίνος Παπαδόπουλος Βρετός στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες διπλωμάτες
Κατηγορία:Έλληνες εκδότες
Κατηγορία:Ιππότες της Λεγεώνας της Τιμής
Επαρχίες της Ρουμανίας

300px|right|thumb|Οι επαρχίες της Ρουμανίας
Η Ρουμανία διαιρείται διοικητικά σε 41 επαρχίες (Ρουμανικά: judeţe) στις οποίες προστίθεται και ο Δήμος του Βουκουρεστίου. Η διοικητική διαίρεση αυτή εφαρμόστηκε από τον σχηματισμού του Ρουμανικού κράτους. Μετά το 1927 η Ρουμανία χωριζόταν σε 71 επαρχίες αλλά με την λήξη του 2ου παγκοσμίου πολέμου και την απώλεια της Βεσσαραβίας οι επαρχίες περιορίστηκαν. Μετά την αναδιοργάνωσή τους διαμορφώθηκαν στις σημερινές 41.

Η επαρχία με τον μεγαλύτερο πληθυσμό είναι η επαρχία Ιάσιου με πληθυσμό 824.100 κατοίκους ενώ η επαρχία  με τον μικρότερο πληθυσμό είναι η επαρχία Κοβάσνα με πληθυσμό 223.800 κατοίκους. Η επαρχία με την μεγαλύτερη έκταση είναι η επαρχία Τιμισοάρας ενώ η επαρχία με την μικρότερη έκταση είναι η επαρχία Ίλφοβ

## Κατάλογος των επαρχιών

## Παραπομπές


Κατηγορία:Διοικητική διαίρεση της Ρουμανίας
Φιλικούντι

thumb|Τμήμα του όρμου Πόρτο από ψηλά. Στο βάθος η Φόσα Φέλτσι.

Το **Φιλικούντι** () είναι ένα μικρό ηφαιστειογενές νησί της νότιας Ιταλίας, το δεύτερο δυτικότερο του συμπλέγματος των Αιολίδων. Ο πληθυσμός του ανέρχεται σε 235 κατοίκους (απογραφή 2001 ), οι οποίοι πολλαπλασιάζονται το καλοκαίρι.

## Προέλευση του ονόματος
*Για την ιστορία της περιοχής, βλ. [[Αιολίδες Νήσοι#Ιστορία|Ιστορία των Αιολίδων Νήσων]]*

Η ονομασία προέρχεται από παραφθορά του λατινικού *Phoenicusa*, το οποίο με τη σειρά του προέρχεται από το αρχαίο ελληνικό «Φοινικούσσα». Έτσι είχαν ονομάσει το νησί κατά την αρχαϊκή εποχή οι πρώτοι Έλληνες έποικοι, επειδή το είχαν βρει γεμάτο από χαμαίροπες, ένα είδος φοίνικα.

## Καθημερινή ζωή
Το Φιλικούντι υπάγεται διοικητικά στο Λίπαρι, από το οποίο απέχει 24 ναυτικά μίλια. Μαζί με το γειτονικό Αλικούντι, είναι τα δύο λιγότερο επηρεασμένα από το σύγχρονο τρόπο ζωής νησιά των Αιολίδων - συνδέθηκε με το ηλεκτρικό δίκτυο μόλις το 1986. Διαθέτει δύο μικρά λιμάνια, το Πόρτο και το Πεκορίνι Μάρε. Το δεύτερο χρησιμοποιείται συνήθως όταν τα πλοία δεν μπορούν να δέσουν στο Πόρτο λόγω κακών καιρικών συνθηκών.

Παλαιότερα μοναδική πηγή εσόδων ήταν η μικρή γεωργική παραγωγή, η οποία κυριαρχείται από την κάππαρη και τα σύκα. Παραδόξως, αν και νησιώτες οι κάτοικοι δεν ασχολούνται με την αλιεία παρά μόνο κάποιοι ερασιτεχνικά.

Σήμερα το εισόδημα των ντόπιων εξασφαλίζεται κυρίως από τον τουρισμό που ξεκίνησε να αναπτύσσεται μετά την άφιξη του ηλεκτρισμού. Πέρα από τις παραλίες, βασικοί προορισμοί είναι η Φόσα Φέλτσι (Fossa Felci, ο κώνος του -σβησμένου εδώ και 35.000 χρόνια- ηφαιστείου), η ανασκαφή του νεολιθικού οικισμού στο Κάπο Γκρατσιάνο και το μικρό αρχαιολογικό μουσείο, παράρτημα του κεντρικού Μουσείου των Αιολίδων που εδρεύει στο Λίπαρι. Στο μουσείο φιλοξενούνται τα σπουδαιότερα ευρήματα της ανασκαφής, δείγματα μιας εποχής που στις Αιολίδες δέσποζε η επεξεργασία του οψιανού.

Κατηγορία:Αιολίδες Νήσοι
Κατηγορία:Ηφαιστειογενή νησιά
Κεντρική περιφέρεια Ρουμανίας

Η ** Κεντρική περιφέρεια** (centru) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το κεντρικό τμήμα της χώρας και πρωτεύουσά της είναι το Μπρασόφ. 

## Επαρχίες
Η κεντρική περιφέρεια αποτελείται από έξι επαρχίες. Αυτές είναι:
*Επαρχία Άλμπα (Alba)
*Επαρχία Μπρασόβ (Braşov)
*Επαρχία Κοβάσνα (Covasna)
*Επαρχία Χαργκίτα (Harghita)
*Επαρχία Μούρες (Mureş)
*Επαρχία Σιμπίου (Sibiu)

## Εξωτερικοί σύνδεσμοι
* Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Περιφέρειες της Ρουμανίας

right|thumb|250px|Χάρτης των περιφερειών της Ρουμανίας
Η Ρουμανία διαιρείται γεωγραφικά σε οκτώ περιφέρειες. Οι περιφέρειες αυτές δημιουργήθηκαν το 1998, λίγα χρόνια πριν την ένταξη της Ρουμανίας  στην Ευρωπαϊκή Ένωση και σκοπός της δημιουργίας τους ήταν ο καλύτερος συντονισμός της περιφερειακής ανάπτυξης της χώρας και η καλύτερη κατανομή και απορρόφηση των κοινοτικών κονδυλίων. 

Οι περιοχές αυτές οφείλουν την ονομασία τους στην γεωγραφική τους θέση και είναι:

## Παραπομπές


## Εξωτερικοί σύνδεσμοι
*Οι περιφέρειες των Ευρωπαϊκών κρατών
Βορειοδυτική περιφέρεια Ρουμανίας

Η **Βορειοδυτική περιφέρεια** (nord-vest) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το βορειοδυτικό τμήμα της χώρας και πρωτεύουσά της είναι η Κλουζ-Ναπόκα. 

## Επαρχίες
Η βορειοδυτική περιφέρεια αποτελείται από έξι επαρχίες. Αυτές είναι:
*Επαρχία  Μπιχόρ (Bihor)
*Επαρχία Μπίστριτσα-Νασαούντ (Bistriţa-Năsăud)
*Επαρχία Κλουζ (Cluj)
*Επαρχία Μαραμούρες (Maramureş)
*Επαρχία Σάτου Μάρε (Satu Mare)
*Επαρχία Σαλάζ (Sălaj)

## Εξωτερικοί σύνδεσμοι
*Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Βορειοανατολική περιφέρεια Ρουμανίας

Η **  Βορειοανατολική περιφέρεια** (Nord Est) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το βορειοανατολικό τμήμα της χώρας και πρωτεύουσά της είναι η Πιάτρα Νέαμτς

## Επαρχίες
Η  Βορειοανατολική περιφέρεια αποτελείται από έξι επαρχίες. Αυτές είναι:
*Επαρχία Μπακάου (Bacău)
*Επαρχία Μποτοσάνι (Botoşani)
*Επαρχία Ιάσιου (Iaşi)
*Επαρχία Νέαμτς (Neamţ)
*Επαρχία Σουτσεάβα (Suceava)
*Επαρχία Βασλούι (Vaslui)

## Εξωτερικοί σύνδεσμοι
*Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Νοτιοανατολική περιφέρεια Ρουμανίας

Η ** Νοτιοανατολική περιφέρεια** (Sud Est) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το νοτιοανατολικό τμήμα της χώρας και πρωτεύουσά της είναι η Κωστάντζα. Είναι η μόνη περιφέρεια της Ρουμανίας που βρέχεται από θάλασσα.

## Επαρχίες
Η  Νοτιοανατολική περιφέρεια αποτελείται από έξι επαρχίες. Αυτές είναι:
*Επαρχία Μπραΐλα (Brăila)
*Επαρχία Μπουζάου (Buzău)
*Επαρχία Κωνστάντζα (Constanţa)
*Επαρχία Γκαλάτσι (Galaţi)
*Επαρχία Τούλτσεα (Tulcea)
*Επαρχία Βραντσέα (Vrancea)

## Εξωτερικοί σύνδεσμοι
*Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Νότια περιφέρεια Ρουμανίας

Η ** Νότια περιφέρεια** (Sud) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το νότιο τμήμα της χώρας και πρωτεύουσά της είναι το Καλαράσι και μεγαλύτερη πόλη το Πλοέστι

## Επαρχίες
Η  Νότια περιφέρεια αποτελείται από επτά επαρχίες. Αυτές είναι:
*Επαρχία Άρτζες (Argeş)
*Επαρχία Καλαράσι (Călăraşi)
*Επαρχία Ντιμπόβιτσα (Dâmboviţa)
*Επαρχία  Τζιούρτζιου (Giurgiu)
*Επαρχία Ιαλόμιτσα (Ialomiţa)
*Επαρχία Πράχοβα (Prahova)
*Επαρχία Τελεορμάν (Teleorman)

## Εξωτερικοί σύνδεσμοι
*Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Νοτιοδυτική περιφέρεια Ρουμανίας

Η **  Νοτιοδυτική περιφέρεια** (Sud Vest) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το νότιοδυτικό τμήμα της χώρας και πρωτεύουσά της είναι η Κραϊόβα

## Επαρχίες
Η   Νοτιοδυτική περιφέρεια αποτελείται από πέντε επαρχίες. Αυτές είναι:
*Επαρχία Ντολζ (Dolj)
*Επαρχία Γκορζ (Gorj)
*Επαρχία Μεχεντίντσι (Mehedinţi)
*Επαρχία Ολτ (Olt)
*Επαρχία Βίλτσεα (Vâlcea)

## Εξωτερικοί σύνδεσμοι
*Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Δυτική περιφέρεια Ρουμανίας

Η **Δυτική** (Vest) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το δυτικό τμήμα της χώρας και πρωτεύουσά της η Τιμισοάρα

## Επαρχίες
Η  Δυτική περιφέρεια αποτελείται από τέσσερις επαρχίες. Αυτές είναι:
*Επαρχία Αράντ (Arad)
*Επαρχία Κάρας Σεβερίν (Caraş-Severin)
*Επαρχία Χουνεντοάρα Hunedoara)
*Επαρχία Τιμισοάρας (Timiş)

## Εξωτερικοί σύνδεσμοι
*Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Περιφέρεια Βουκουρεστίου-Ίλφοβ

Η **περιφέρεια Βουκουρεστίου-Ίλφοβ** είναι μία από τις οκτώ περιφέρειες της Ρουμανίας που δημιουργήθηκαν το 1998. Βρίσκεται στο νότιο τμήμα της χώρας. Προκείται για το πιο πυκνοκατοικημένο διαμέρισμα καθώς περιλαμβάνει και την πρωτεύουσα της χώρας, Βουκουρέστι. Περιλαμβάνει επίσης και την επαρχία Ίλφοβ. Η περιφέρεια έχει έκταση 1.821 τ.χλμ. και πληθυσμό 2.198.285 κατοίκους σύμφωνα με την απογραφή του 2004.

## Εξωτερικοί σύνδεσμοι
*Οι περιφέρειες των Ευρωπαϊκών κρατών

Κατηγορία:Περιφέρειες της Ρουμανίας
Πλήρωμα

Το **πλήρωμα** είναι ομάδα ανθρώπων που εργάζονται σε μία κοινή δραστηριότητα, γενικά σε δομημένη ή ιεραρχική οργάνωση.

Η λέξη έχει ναυτική προέλευση.  Σε ένα πλοίο σαν *πλήρωμα* ορίζεται το σύνολο των ναυτολογημένων προσώπων που οι εργασίες του εμπλέκονται στην λειτουργία ενός πλοίου υπό οποιαδήποτε ιδιότητα εκτός του Πλοιάρχου. Παρέχεται πληθώρα εξειδικεύσεων ανάμεσα στα μέλη του πληρώματος, τα οποία είναι οργανωμένα σε μία αλυσίδα εντολών και ιεραρχία.

Ο όρος έχει εφαρμογή και στα αεροσκάφη με περισσότερα τού ενός μέλη (πλήρωμα θαλάμου διακυβέρνησης-cockpit ή πλήρωμα θαλάμου επιβατών-cabin) crew

Κατηγορία:Κοινωνικές ομάδες
Επαρχία Έλαζιγ

Η **επαρχία Έλαζιγ** (, ζαζάκι: Suke Xarpêt ) είναι επαρχία της Ανατολικής Ανατολίας. Βρίσκεται στην ανατολική Τουρκία ανάμεσα στις επαρχίες Μαλάτειας, Μπινγκιόλ, Ντιγιαρμπακίρ και Τούντζελι. Η επαρχία καταλαμβάνει έκταση  9.153 τ.χλμ. και ο πληθυσμός της είναι 595.307 σύμφωνα με εκτίμηση του 2007. Πρωτεύουσα της είναι το Έλαζιγ, με πληθυσμό 541.258 κατοίκων.

## Γεγονότα
Στις 8 Μαρτίου 2010 σημειώθηκε στην επαρχία ισχυρός σεισμός 5,7 ρίχτερ, που στοίχισε τη ζωή σε 57 άτομα

## Παραπομπές


## Εξωτερικοί σύνδεσμοι

* Επίσημη ιστοσελίδα


Κατηγορία:Τουρκικό Κουρδιστάν
Επαρχίες της Βουλγαρίας

right|300px|thumb|Οι επαρχίες της Βουλγαρίας
Η Βουλγαρία διαιρείται διοικητικά σε 28 επαρχίες (στα βουλγαρικά: области). Κάθε επαρχία φέρει το όνομα της πρωτεύουσάς της. Οι επαρχίες με την σειρά τους διαιρούνται σε 265 δήμους. Μεγαλύτερη επαρχία σε έκταση είναι η επαρχία Μπουργκάς με έκταση 7.618 τετρ. χιλιόμ. ενώ μικρότερη επαρχία σε έκταση είναι η επαρχία Γκάμπροβο με έκταση 2.053 τ. χιλιόμ.. Μεγαλύτερη σε πληθυσμό επαρχία, μετά την περιοχή της πρωτεύουσας Σόφιας είναι η επαρχία Πλόβντιβ με 666.398 κατοίκους.

## Διοικητικές μεταβολές
Η διαίρεση της Βουλγαρίας σε 28 επαρχίες έγινε για πρώτη φορά το 1959. Το 1987 οι επαρχίες συγχωνεύτηκαν σε εννέα, μεταβολή που διατηρήθηκε μέχρι το 1999, οπότε και επανήλθε το προηγούμενο σύστημα, το οποίο ισχύει ως σήμερα. 

## Κατάλογος επαρχιών

## Παραπομπές



Επαρχιες
Λάμπρος Φωτιάδης

Ο **Λάμπρος Φωτιάδης** (1752-1805) ήταν Έλληνας λόγιος και διαφωτιστής του 18ου αιώνα. 
## Βιογραφικά στοιχεία
Γεννήθηκε στα Ιωάννινα το 1752. Έχει χαρακτηριστεί πολλές φορές «Διδάσκαλος του Γένους».  

Το όνομα του Φωτιάδη έχει συνδεθεί άρρικτα με το γλωσσικό ζήτημα και την αλληλογραφία του με το Δημήτριο Καταρτζή-Φωτιάδη (1730-1807).  

Το εύρος της ποιητικής του παραγωγής ήταν μεγάλο όπως μαρτυρεί ο μαθητής του Δημήτριος Σχινάς σε σχετική «Νεκρολογία» του: 

«συνέθετο Ποιήματα παντοία: Ανακρεόντεια, λέγω, Ημιιάμβεια, Ηρωελεγεία, Ηρωικά, Σαπφικά, Πινδαρικά, Τροχαϊκά, Επίμικτα, Ιαμβεία, Πτερύγια, Βωμούς, Πελέκεις, Ωά, Σύριγγας, και ως έπος ειπείν, πάντα Ποιήσεως είδη της Ποιητικής ιδέας και στομβότητος ου κατόπιν απολειπόμενα». 

Διετέλεσε σχολάρχης στην Ακαδημία του Βουκουρεστίου επί δεκατρία χρόνια. Ερμήνευσε τα έργα των δέκα ρητόρων, ολόκληρο τον Ξενοφώντα, τις Μούσες του Ηροδότου, τα συγγράμματα του Θουκυδίδη, τους λόγους του Γρηγορίου, και πολλά άλλα.
 
Απεβίωσε στο Βουκουρέστι το 1805.

Η αναφερόμενη ως εικόνα του είναι ξυλογραφία από το περιοδικό *[[Εθνικόν Ημερολόγιον Βρετού]]* του 1863.

## Παραπομπές


## Πηγές
* 
* Διαμαντοπούλου, Λίλια: «Ο Λάμπρος Φωτιάδης (1752-1805) ποιητής», Μνημοσύνη. Ετήσιον περιοδικόν της εταιρείας ιστορικών σπουδών επί του νεώτερου Ελληνισμού, τ. 19, Πρακτικά συνεδρίου «Λόγιοι της Τουρκοκρατίας», Αθήνα 2013, σ. 289-314. https://www.academia.edu/6970302/_Ο_Λάμπρος_Φωτιάδης_17521805_ποιητής_Μνημοσύνη._Ετήσιον_περιοδικόν_της_εταιρείας_ιστορικών_σπουδών_επί_του_νεώτερου_Ελληνισμού_τ._19_Πρακτικά_συνεδρίου_Λόγιοι_της_Τουρκοκρατίας_Αθήνα_2013_σ._289-314 

Κατηγορία:Έλληνες λόγιοι του 18ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες φιλόλογοι
Κατηγορία:Δάσκαλοι του Γένους
Αναστάσιος Μανάκης

Ο **Αναστάσιος Μανάκης –Μιχάλογλου** (1790 - 27 Ιουλίου 1864) ήταν Έλληνας αγωνιστής του 1821.
 
## Βιογραφία
Γεννήθηκε περί το 1790. Καταγόταν από το Ανήλιο Μέτσοβου αλλά εργαζόταν ως ζωέμπορος στην Κωνσταντινούπολη. Το 1818 μυήθηκε στη Φιλική Εταιρεία. Το 1820, ο Αλέξανδρος Υψηλάντης του είχε αναθέσει την αποστολή να απελευθερώσει ή να δολοφονήσει το φιλικό Αριστείδη Παπά (Πωπ), ο οποίος είχε σταλεί στη Σερβία για να ξεσηκώσει τους Σέρβους ενάντια στους Οθωμανούς και κατείχε μυστικά έγγραφα της Φιλικής Εταιρείας. Η αποστολή του απέτυχε. Στη συνέχεια επιτίθεται με το σώμα του Διαμαντή Σερδάρη και του Ιωάννη Σολομώντα κατά του Γιοβάνη Ρογκομπέτση, σκοτώνοντάς τον. Επίσης σε άλλη περίπτωση μαζί με τον Γεωργάκη Ολύμπιο έσωσαν τους εναπομείναντες Ιερολοχίτες στο Δραγατσάνι ήταν από τους λίγους επιβιώσαντες της Μάχης του Δραγατσανίου.

Ακολούθως, πολιορκήθηκε από τους Τούρκους στη Μονή Τισμάνης. Μετά την υποταγή των άλλων οπλαρχηγών, κατέφυγε μεταμφιεσμένος στην Αυστρία. Αν και φυλακίστηκε επειδή παραβίασε την ουδετερότητα της Αυστροουγγαρίας κατόρθωσε να δραπετεύσει και να μεταβεί στην Πελοπόννησο (1825). Πολέμησε στο Μεσολόγγι. Στη συνέχεια, διέφυγε στο Βελιγράδι επιστρέφοντας το 1826 στην Ελλάδα όπου τέθηκε στην υπηρεσία του Ιωάννη Κωλέττη. Μετά την απελευθέρωση ίδρυσε σχολεία και βιβλιοθήκες στην Αθήνα και την επαρχία, και εφοδίασε με στολές και οπλισμό την αστυνομία της Αθήνας και του Πειραιά. 

Το 1839 του απενεμήθει το Αργυρούν Αριστείον από τον Βασιλιά Όθωνα για τις υπηρεσίες του στον εθνικοαπελευθερωτικό αγώνα.

Το 1844 ανέλαβε πρόξενος της Ελλάδας στο Βελιγράδι έως το 1849. Απεβίωσε το 1864.

## Παραπομπές


## Πηγές
* Μανάκης, Αναστάσιος
* Μανάκης Αναστάσιος
* Οι Βλάχοι Αγωνιστές Της Ελευθερίας…!
* Ηπειρώτες Ευεργέτες της Τουρκοκρατίας και Ελληνοκρατίας  

Κατηγορία:Έλληνες βλάχικης καταγωγής
Κατηγορία:Έλληνες διπλωμάτες
Κατηγορία:Αγωνιστές του 1821
Κατηγορία:Βλάχοι στρατιωτικοί
Mafia II

Το ***Mafia II*** είναι βιντεοπαιχνίδι δράσης περιπέτειας και βολών τρίτου προσώπου. Πρόκειται για τη συνέχεια του *[[Mafia (βιντεοπαιχνίδι)|Mafia: The City of Lost Heaven]]*. Αναπτύχθηκε από την 2K Czech (πρώην Illusion Softworks). Το παιχνίδι ανακοινώθηκε στις 27 Αυγούστου 2007, κυκλοφόρησε στις 28 Αυγούστου 2010, και είναι διαθέσιμο για PlayStation 3, Xbox 360 και τα Microsoft Windows.

## Τρόπος παιχνιδιού
Το παιχνίδι τοποθετείται ανάμεσα στο 1945 και το 1955 στην πόλη Empire Bay, μία φανταστική πόλη βασισμένη στο Σαν Φρανσίσκο και τη Νέα Υόρκη. Ο κόσμος του θα έχει έκταση 10 τετραγωνικά μίλια. Δεν θα υπάρχει κανένας περιορισμός από την αρχή του παιχνιδιού, ενώ θα υπάρχουν περίπου 50 μοντέλα αυτοκινήτων. Ο παίκτης μπορεί να χρησιμοποιήσει όπλα όπως το Thompson M1928, το Colt 1911, καθώς επίσης και όπλα όπως το MP40, το MP28, το MG42 μεταξύ άλλων.

## Παραπομπές


## Εξωτερικοί σύνδεσμοι
* 
* ''Mafia II'' official website
* 
* ''Mafia II'' at MobyGames

Κατηγορία:Βιντεοπαιχνίδια του 2010
Κατηγορία:Βιντεοπαιχνίδια sandbox
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια της Take Two Interactive
Κατηγορία:Βιντεοπαιχνίδια ανεπτυγμένα στην Τσεχία
Λιμνότοπος Κιλκίς

Ο **Λιμνοτόπος** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Ο Λιμνότοπος βρίσκεται στην περιοχή της αποξηραμένης πλέον λίμνης Αρζάν - Αματόβου σε υψόμετρο 20 μέτρα. Απέχει περίπου 7 χλμ. ΝΑ. από το Πολύκαστρο (έδρα του δήμου), 32 χλμ. Δ.-ΝΔ. από το Κιλκίς και 57 χλμ. ΒΔ. από την Θεσσαλονίκη. Αναφέρεται, μετά την απελευθέρωση, το 1919 στο ΦΕΚ 48Α - 05/03/1919 με την παλιά του ονομασία, από την τουρκοκρατία, ως *Βάρδενον* να προσαρτάται στην τότε κοινότητα Καρασουλίου (σημερινό Πολύκαστρο). Το 1927 με το ΦΕΚ 179Α - 30/08/1927 μετονομάστηκε σε Λιμνότοπος και το 1958 με το ΦΕΚ 63Α - 05/05/1958 ορίστηκε έδρα της ομώνυμης νεοϊδρυθείσας κοινότητας.**** Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Νέα Καβάλα, τη Σιταριά και τον Χρυσόκαμπο αποτελούν την ομώνυμη κοινότητα που ανήκει στη Δημοτική Ενότητα Πολυκάστρου του Δήμου Παιονίας και σύμφωνα με την απογραφή του 2021 έχει 57 κατοίκους ενώ με την απογραφή του 2011 είχε 58.

## Ιστορικά στοιχεία
Στην περιοχή υπάρχουν ίχνη προϊστορικού οικισμού. Εικάζεται ότι η περιοχή βρίσκονταν στο μυχό του Θερμαϊκού κατά την προϊστορική περίοδο και σχετίζονταν με την αρχαία πόλη *Καραβία*.Τον 9ο αιώνα εγκαταστάθηκαν στο χωριό Βαρδαριώτες και η ονομασία έγινε Βάρδαινα. Η φυλή αυτή γρήγορα αφομοιώθηκε από τους γύρω πληθυσμούς και εξελληνίστηκε. Το 10ο αιώνα συγκροτήθηκε το Κατεπανίκιον Παραβαρδάρου ή Βαρδαρίου με έδρα τη Βάρδαινα. Από το 10ο έως τον 16ο αιώνα η Βάρδαινα ήταν η έδρα της *Επισκοπής Βαρδαριωτών*. Στους ντόπιους κατοίκους του Λιμνότοπου προστέθηκαν πρόσφυγες που κατέφθασαν μετά τη συνθήκη της Λωζάνης, καθώς και πρόσφυγες καπνεργάτες από την Καβάλα που εγκαταστάθηκαν εκεί μετά τις καπνεργατικές κινητοποιήσεις της περιόδου 1928 - 1934. Πριν το 1923 στο χωριό ζούσαν και κάποιοι μουσουλμάνοι, οι οποίοι προσέφυγαν στην Τουρκία μετά την αμοιβαία ανταλλαγή πληθυσμών. Το χωριό ήταν χτισμένο στην δυτική όχθη της αποξηραμένης πλέον λίμνης Αρζάν - Αματόβου.

## Αναφορές
* Από την Καβάλα στη Νέα Καβάλα, Πρωινή του Κιλκίς, 7 Μαΐου 2010
* Πανδέκτης, Μετονομασίες οικισμών
* Δημήτρης Λιθοξόου, Τα χωριά της Γευγελής 

## Παραπομπές


Κατηγορία:Δήμος Πολυκάστρου
Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Επαρχία Μπουργκάς

Η **επαρχία Μπουργκάς** ή **επαρχία Πύργου** (βουλγαρικά: *Област Бургас*) είναι μια από τις 28 επαρχίες στις οποίες διαιρείται διοικητικά η Βουλγαρία. Βρίσκεται στο νοτιοανατολικό άκρο της χώρας και βρέχεται στα ανατολικά από την Μαύρη Θάλασσα. Είναι η μεγαλύτερη επαρχία της Βουλγαρίας με έκταση 7.748 τ.χλμ. Ο πληθυσμός της είναι 409.750 κάτοικοι. Πρωτεύουσα της επαρχίας είναι το Μπουργκάς.

## Δήμοι της επαρχίας
Οι επαρχία διαιρείται σε 13 δήμους. Αναλυτικά:

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Επαρχίες της Βουλγαρίας
Μαρτίγος

**Μαρτίγος** ή **μαρτιγάνα** ονομαζόταν στις αρχές του 19ου αιώνα μικρό ιστιοφόρο σκάφος των ελληνικών θαλασσών το οποίο έφερε μεγάλο ιστό (κατάρτι), πρώραθεν του μέσου του διαμήκους του, με δολώνιο ιστίο (πανί) και πρύμνηθεν αυτού σακολαίφη (πανί). Αποτελούσε μικρή παραλλαγή του Τσερνικίου. 
Τα σκάφη  αυτά χρησιμοποιούνταν ως μέσα συγκοινωνίας και μεταφορών μεταξύ των νησιών και ως αλιευτικά σκάφη.

Οι Τούρκοι των ανατολικών ακτών του Αιγαίου το αποκαλούσαν **καραμουσάλ**.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.75.

Κατηγορία:Ιστιοφόρα
Επαρχία του Χάταϊ

Η **Επαρχία του Χάταϊ** (τουρκικά: Hatay ili, · αραβικά: محافظة حطاي, ) είναι επαρχία της νοτιοανατολικής Τουρκίας στο διαμέρισμα της Μεσογείου. Πρόκειται για μία στενή λωρίδα γης που περιβάλλεται από εδάφη της Συρίας ενώ στα δυτικά βρέχεται από τη Μεσόγειο θάλασσα. Είναι η νοτιότερη επαρχία της Τουρκίας και αποτελεί το τελευταίο εδαφικό τμήμα που προσαρτήθηκε στο Τουρκικό κράτος, αφού ενσωματώθηκε σ' αυτό μόλις το 1939. Η επαρχία έχει πληθυσμό 1.483.674 κατοίκους και έκταση 5.403 τ.χλμ. Πρωτεύουσα της είναι η Αντιόχεια. Είναι πιθανότατα η επαρχία της Τουρκίας με τον μεγαλύτερο αριθμό χριστιανών κατοίκων εκτός της Κωνσταντινούπολης, λόγω των λεγόμενων Ελλήνων της Αντιόχειας.

Η κυριαρχία επί του μεγαλύτερου μέρους της επαρχίας παραμένει αμφισβητούμενη με τη γειτονική Συρία, η οποία ισχυρίζεται ότι η επαρχία είχε αραβική δημογραφική πλειοψηφία και αποσπάστηκε από αυτήν κατά παράβαση των όρων της Γαλλικής Εντολής για τη Συρία κατά τα έτη που ακολούθησαν την κατοχή της Συρίας από τη Γαλλία μετά τον Πρώτο Παγκόσμιο Πόλεμο.

## Ιστορία
Η Επαρχία Χατάι ήταν γνωστή στην οθωμανική περίοδο ως σαντζάκι της Αλεξανδρέττας και είχε μικτό πληθυσμό, τουρκόφωνο και αραβόφωνο, μουσουλμανικό (σουνίτες και Αλεβίτες) και χριστιανικό. Μετά τον Α' Παγκόσμιο Πόλεμο με τη συνθήκη της Άγκυρας ενσωματώθηκε στη Συρία που αποτελούσε προτεκτοράτο υπό γαλλική εντολή. Σύμφωνα με τις εκτιμήσεις των γαλλικών αρχών, η σύσταση του πληθυσμού της επαρχίας το 1936 ήταν 39% σουνίτες Τούρκοι, 28% Αλεβίτες (αραβόφωνοι και τουρκόφωνοι), 11% Αρμένιοι, 10% σουνίτες Άραβες και 8% Έλληνες της Αντιόχειας. Η κυβέρνηση της Τουρκίας έθεσε το θέμα στην Κοινωνία των Εθνών διεκδικώντας την επαρχία με την επονομασία Χατάι (σε αναχρονιστική αναφορά στους Χετταίους που σύμφωνα με την κεμαλική προπαγάνδα της εποχής θεωρούνταν πρόγονοι των Τούρκων). Το 1937, σε μια προσπάθεια να βελτιώσει τις σχέσεις της με την Τουρκία ενόψει του αναμενόμενου πολέμου στην Ευρώπη, η Γαλλία παραχώρησε αυτονομία στην επαρχία. Επίσης επέτρεψε την εγκατάσταση εκεί Τούρκων πολιτών που η Τουρκία ισχυριζόταν ότι είχαν εγκαταλείψει τις εστίες τους μετά τον Α' Παγκόσμια πόλεμο. Το 1938 διεξήχθησαν εκλογές και η βουλή της επαρχίας ανακήρυξε την ανεξαρτησία της Δημοκρατίας του Χατάι υπό γαλλοτουρκική συγκηδεμονία με πρόεδρο τον Ταϋφούρ Σοκμέν, βουλευτή της τουρκικής βουλής. Ένα χρόνο μετά, το 1939, διεξήχθη δημοψήφισμα που οδήγησε στην προσάρτηση της επαρχίας στην Τουρκία. Το γεγονός αυτό οδήγησε σε κυβερνητική κρίση στη Συρία και παραίτηση του προέδρου Χασίμ αλ-Ατασί. Μετά την ανεξαρτησία της το 1946 η Συρία συνέχισε να διεκδικεί την επαρχία Χατάι, τουλάχιστον μέχρι το 2009 που επιχειρήθηκε προσέγγιση ανάμεσα στις κυβερνήσεις του Μπασάρ αλ-Άσαντ και του Ταγίπ Ερντογάν.

## Παραπομπές


## Εξωτερικοί σύνδεσμοι

*Επίσημη ιστοσελίδα

*
Κατηγορία:Ανατολική Μεσόγειος
Κατηγορία:Γεωγραφική ιστορία της Συρίας
Κατηγορία:Λεβάντες
Κατηγορία:Αμφισβητούμενα εδάφη στην Ασία
Κατηγορία:Εδαφικές διαμάχες της Συρίας
Κατηγορία:Εδαφικές διαμάχες της Τουρκίας
Κορμακίτης

Ο **Κορμακίτης** (Αραβικά της Κύπρου: *Kurmajit*, ) είναι χωριό στην βόρεια Κύπρο. Βρίσκεται σε απόσταση 29 χλμ από την Κερύνεια και 16 χλμ από τη Μόρφου και είναι χτισμένος σε υψόμετρο 168 μέτρων. Ο Κορμακίτης αποτελεί ένα από τα τέσσερα χωριά των Μαρωνιτών της Κύπρου.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τουλίπα της Κύπρου
Στο χωριό ευδοκιμεί η «τουλίπα της Κύπρου», η μοναδική «λαλλένα» όπως αποκαλείται. Πρόκειται για ένα σπάνιο φυτό και είδος υπό εξαφάνιση που δεν εμφανίζεται πουθενά αλλού στον κόσμο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μέχρι τον Ιούλη του 1974 ήταν το μεγαλύτερο χωριό της επαρχίας Κερύνειας με 1.800 κατοίκους. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
Memoirs of an Imperfect Angel

Το ***Memoirs of an Imperfect Angel*** είναι το δωδέκατο σε σειρά studio album της τραγουδίστριας και στιχουργού Μαράια Κάρεϊ. Αρχικά, θα κυκλοφορούσε στην αγορά στις 25 Αυγούστου 2009, αλλά καθυστέρησε και κυκλοφόρησε στις 29 Σεπτεμβρίου μέσω των Island Records στις Η.Π.Α. και στις 23 Νοεμβρίου στο Ηνωμένο Βασίλειο. Το άλμπουμ έχει τραγούδια που έχουν στίχους τους οποίους έχουν συνθέσει οι Μαράια Κάρεϊ, Κρίστοφερ "Tricky" Στιούαρτ και Τέριους "The Dream" Νας.

Το τραγούδι "Obsessed" μπήκε στα top ten hit των αμερικάνικων charts και το άλμπουμ μόλις κυκλοφόρησε είχε καλές κρητικές και του απονεμήθηκαν 69/100, μεγαλύτερο ποσοστό σε σχέση με τις δυο παλαιότερες προσπάθειές της. Ωστόσο, εμπορικά το άλμπουμ έφτασε στην υψηλότερη θέση στο #3 στις Η.Π.Α. με πωλήσεις των 168.000 αντιτύπων που είναι κατώτερες με τις 463.000 αντιτύπων και το #1 του προηγουμένου άλμπουμ E=MC2. Το άλμπουμ έχει πουλήσει πάνω από 490.000 στις Η.Π.Α. καθιστώντας το το λιγότερο εμπορικό άλμπουμ της.

## Βραβεία

## Τραγούδια

## Θέσεις στα τσαρτ

### Βραβεία/Θέσεις

## Ιστορία πωλήσεων

## Παραπομπές



## Πηγές

* MariahCarey.com
* *[http://www.metacritic.com/music/artists/careymariah/memoirsofanimperfectangel Memoirs of an Imperfect Angel] * at Metacritic

Κατηγορία:Δισκογραφία της Μαράια Κάρεϊ
Κατηγορία:Άλμπουμ του 2009